Partia Social-Demokrate e Punëtorëve në Letoni ka skandalizuar opinionin publik me foton që ka zgjedhur për fushatën elektorale.
Përmes fotos raciste, ku një burrë me ngjyrë me veshjet e fiseve afrikane dhe pasaportë të BE-së në dorë është përkrah një gruaje të bardhë që i jep gji një bebeje me ngjyrë, partia paralajmëronte qytetarët se çfarë do ndodhë me vendin nëse nuk i votojnë.
Përveç çiftit me racë të përzier, vizatimi ka dhe flamurin me ylber të komunitetit LGBT në sfond.
Por pas kritikave të shumta, në fund partia e fshiu foton nga rrjetet shoqërore. Mësohet se personi që e postoi, është përjashtuar nga partia.
Ndërkohë vetë Partia Social-Demokratike e Punëtorëve nuk ngurroi t'i kërkojë ndjesë njerëzve që janë ndjerë të prekur, duke mohuar kategorikisht që kishte lidhje me racizmin.
(J.D/Faxweb)